**ELŐTERJESZTÉS**

**Tiszavasvári Város Önkormányzata Képviselő-testületének**

**2020. február 13-án tartandó rendkívüli ülésére**

Az előterjesztés tárgya: Tiszavasvári Város a 314/2012 (XI.8.) Korm. rendelet tartalmi követelményei és eljárásrendje alapján készített új településszerkezeti terv és leírás tervezetre, valamint helyi építési szabályzat és szabályozási terv tervezetre vonatkozó a teljes eljárás véleményezési szakaszban beérkezett partnerségi vélemények, javaslatok elfogadásáról

Mellékletek: -

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/97-1/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| Zoboki Bernadett mb. főépítész | bernadett.zoboki@gmail.com |
| Dudás Ede településtervező | dudas.ede1@t-online.hu |
|  |  |

Egyéb megjegyzés: -

Tiszavasvári, 2020. február 12.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

Tiszavasvári Város a 314/2012 (XI.8.) Korm. rendelet tartalmi követelményei és eljárásrendje alapján készített új településszerkezeti terv és leírás tervezetre,

valamint helyi építési szabályzat és szabályozási terv tervezetre vonatkozó

a teljes eljárás véleményezési szakaszban beérkezett partnerségi

vélemények, javaslatok elfogadásáról

Tisztelt Képviselő-testület!

A Város teljes közigazgatási területre vonatkozó új településszerkezeti terv és leírás, valamint új helyi építési szabályzat és szabályozási terv készítése folyamatban van. Az új Településfejlesztési Koncepció a 307/2019. (VIII.29.) Kt. számú határozattal jóváhagyásra került, mellyel párhuzamosan a településszerkezeti terv és leírás tervezet, valamint helyi építési szabályzat és szabályozási terv tervezet (továbbiakban együtt: településrendezési eszközök tervezet) kidolgozása megtörtént, valamint a 314/2012. (XI.8.) Korm. rendelet alapján előírt szükséges alátámasztó javaslat munkarészek is elkészültek. A Településfejlesztési Koncepcióhoz és a településrendezési eszközök tervezetéhez közös megalapozó vizsgálat készült.

Az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 38. § előírása szerint a településrendezési eszközök tervezetének teljes eljárás véleményezési szakaszában történő véleményeztetését 2019. decemberben megkezdtük.

Az új terv kiegészítésére volt szükség két beavatkozási ponton, egyrészt az ipari park kialakítás érdekében, továbbá a 6661/4 hrsz és kapcsolódó területén történő parkoló kialakítás érdekében. Ezen kiegészített dokumentáció újbóli véleményeztetésre került.

A településrendezési eszközök tervezetének társadalmasítása megtörtént – többek között - a 2019. december 17-én megtartott lakossági fórumon.

A lakossági fórumon és azt követő 8 napon belül nem érkezett érdemi észrevétel, javaslat, melynek megállapításról szóló jegyzőkönyv a határozat-tervezet melléklete. Vélemény, észrevétel hiányában a beérkezett vélemények mb. főépítész általi kiértékelésére most nem volt szükség.

A partnerségi egyeztetés a teljes eljárás véleményezési szakaszban a lezárási szakaszhoz érkezett. Tiszavasvári Város Önkormányzata Képviselő-testületének a Partnerségi Egyeztetés Szabályairól szóló 19/2017. (V.26.) önkormányzati rendelet 7. § értelmében a Képviselő-testületnek döntenie kell az elfogadott, illetve az el nem fogadott véleményekről és azokat indokolnia kell.

Tisztelt Képviselő-testület, kérem a partneri vélemény, észrevétel hiányában az új településrendezési eszközök tervezetéhez kapcsolódó partnerségi egyeztetés lezárását.

Tiszavasvári, 2020. február 12.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**...../2020. (II.13.) Kt számú**

**határozata**

**Tiszavasvári Város a 314/2012 (XI.8.) Korm. rendelet tartalmi követelményei és eljárásrendje alapján készített új településszerkezeti terv és leírás tervezetre,**

**valamint helyi építési szabályzat és szabályozási terv tervezetre vonatkozó**

**a teljes eljárás véleményezési szakaszban beérkezett partnerségi**

**vélemények, javaslatok elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva a Tiszavasvári Város új településszerkezeti terv és leírás tervezetre, valamint helyi építési szabályzat és szabályozási terv tervezetre vonatkozó teljes eljárás véleményezési szakaszban a partnerségi egyeztetés keretében a beérkezett vélemények, javaslatok elfogadásáról szóló előterjesztést megtárgyalta, és az alábbi határozatot hozza:

1. Tudomásul veszi, hogy az 1. mellékletben szereplő táblázat kiértékelése szerint, a partnerségi szabályzat alapján bevont partnerektől érdemi észrevétel, javaslat   
nem érkezett a településszerkezeti terv és leírás tervezetre, valamint helyi építési szabályzat és szabályozási terv tervezetre vonatkozóan, ezért a teljes eljárás véleményezési szakaszban a partnerségi egyeztetést lezárja.

2. Felkéri a polgármestert, hogy a döntésről tájékoztassa a megbízott főépítészt és a megbízott településtervezőt.

**Határidő:** azonnal **Felelős:** Szőke Zoltán polgármester

**SzőkeZoltán Dr. Kórik Zsuzsanna**

**polgármester jegyző**

1. melléklet a .../2020. (II.13.) Kt. számú határozathoz

**JEGYZŐKÖNYV**

Készült: Tiszavasvári Polgármesteri Hivatal hivatalos helyiségében.

2020. január 6. (hétfő) 900 óra

Tárgy:

Tiszavasvári Város a 314/2012 (XI.8.) Korm. rendelet tartalmi követelményei és eljárásrendje alapján készített új településszerkezeti terv és leírásnak, valamint helyi építési szabályzat és szabályozási terv tervezetnek a teljes eljárás véleményezési szakaszban történő társadalmasítása.

Jelen vannak: Szőke Zoltán polgármester

Ostorháziné dr. Kórik Zsuzsanna jegyző

|  |  |  |  |
| --- | --- | --- | --- |
| ***Tiszavasvári Város Önkormányzat Képviselő-testületének***  ***a partnerségi egyeztetés szabályairól szóló  19/2017. (V.26.) önk. r. (továbbiakban: Szabályzat) szerinti partnerek***  ***a településen működő, az Országgyűlés által elismert egyházak,***  ***a települési székhelyű érdekképviseleti szervezetek,***  ***a települési székhelyű és a településen székhellyel vagy telephellyel rendelkező gazdálkodó szervezetek,***  ***a településen működő civil szervezetek,***  ***a település teljes lakossága.*** | | | |
|  | **Településrendezési eszközök készítése**  **teljes eljárás keretein belül** | **Érdemi észrevétel**  **érkezett**  **(igen/nem)** | **Önkormányzati döntést**  **igényel**  **(igen/nem)** |
| **Társadalmi véleményezési szakasz**  **Munkaközi tájékoztatás** |
| **közterületi hirdetőfelület** | **megtörtént** | **nem** | **nem** |
| **helyi lap\*** | **megtörtént** | **nem** | **nem** |
| **önk. honlap** | **megtörtént** | **nem** | **nem** |
| **lakossági fórum** | **megtörtént** | **nem** | **nem** |

\**amennyiben a településen van ilyen*

A jelenlévők megállapítják, hogy a partnerségi egyeztetés az új településrendezési eszközök tervezete kapcsán a teljes eljárás munkaközi tájékoztatási szakaszban megtörtént. A jogszabályi előírásoknak megfelelően meghirdetett és lebonyolított partnerségi egyeztetés eredményeként a közzététel ideje alatt, továbbá a lakossági fórumtól számított 8 napon belül [2019. december 17. (kedd) - 2019. december 25. (szerda)] nem érkezett a tárgyi témához kapcsolódó észrevétel, javaslat, vélemény a Polgármesteri Hivatalba.

A partnerségi egyeztetés lezárásáról Képviselő-testületi döntést (önk. határozat formájában) kell hozni.

Kmf.

**Szőke Zoltán Ostorháziné dr. Kórik Zsuzsanna**

**polgármester jegyző**